paragraph_text: Schmidtovo izdanje od 2000. je bio spoj latinoameričke glazbe i Kraftwerka, El Baile Alemán. Na albumu se nalazilo nekoliko obrada starih Kraftwerkovih djela, obrađenih s latinoameričkom instrumentacijom i ritmom. El Baile Alemán je bio u isto vrijeme odavanje poštovanja Kraftwerku, ali i parodiranje Kraftwerka, što se dobro vidi u uvodnom dijelu skladbe Autobahn, u kojoj se čuje zvuk automobila koji ne može nikako upaliti.